Čanakja

Čanakja (sanskrt: चाणक्य ) (oko 375.-283. p. n. e.) bio je drevni indijski polimat, filozof, profesor, ministar i savjetnik Čandragupte, prvog vladara Maurijskog Carstva. Poznat je i pod imenima Kautilja i Višnugupta. Smatra se i pretečom naučnika na područjima ekonomskih i političkih nauka.

Autor je drevne indijske političke rasprave, Arthashastra, teksta datiranog otprilike između četvrtog vijeka p. n. e, i trećeg stoljeća n. e. Kao takav, smatra se pionirom oblasti političkih nauka i ekonomije u Indiji, a njegov rad se smatra važnom pretečom klasične ekonomije.L. K. Jha, K. N. Jha (1998). "Chanakya: the pioneer economist of the world", International Journal of Social Economics 25 (2–4), str. 267–282.Waldauer, C., Zahka, W.J. and Pal, S. 1996. Kauṭilya's Arthashastra: A neglected precursor to classical economics. Indian Economic Review, Vol. XXXI, No. 1, pp. 101–108.Tisdell, C. 2003. A Western perspective of Kauṭilya's Arthashastra: does it provide a basis for economic science? Economic Theory, Applications and Issues Working Paper No. 18. Brisbane: School of Economics, The University of Queensland.Sihag, B.S. 2007. Kauṭilya on institutions, governance, knowledge, ethics and prosperity. Humanomics 23 (1): 5–28. Njegova dela su izgubljena pred kraj Gupta Carstva u šestom veku n. e. i ponovo su otkrivena tek početkom 20. vijeka. Oko 321. godine p. n. e, pomogao je prvom caru Maurijskog Carstva Čandragupteu njegovom usponu na vlast i nadaleko je zaslužan za važnu ulogu u uspostavljanju Maurijskog Carstva. Čanmkaja  je služio kao glavni savjetnik oba cara Čandragupte i njegovog sina Bindusare.

U djelu "Arthašastra" on se detaljno bavi pitanjima monetarne i fiskalne politike, međunarodnih odnosa i ratnih strategija. S druge strane, "Nitišastra" predstavlja raspravu o idealnom načinu života, pokazujući koliko je Čanakja detaljno proučavao indijsku kulturu i stil života. Napisao je i veliki broj aforizama u kojima savjetuje ljudima kako da se ponašaju.

 Djela 
Čanakji se pripisuju dvije knjige: Arthashastra, i Nitišastra. Arthashastra je 1905. otkrio bibliotekar Rudrapatna Shamastry u nekatalogiziranoj grupi drevnih rukopisa od palminog lista koje je nepoznati donator poklonio Orijentalnom istraživačkom institutu Mysore.

Arthashastra, koja detaljno razmatra monetarnu i fiskalnu politiku, blagostanje, međunarodne odnose i ratne strategije, ttakođer opisuje dužnosti vladara.Paul Halsall. Indian History Sourcebook: Kautilya: from the Arthashastra c. 250 BC Pristupljeno 19. 6. 2012 Neki naučnici vjeruju da je Arthashastra zapravo kompilacija brojnih ranijih tekstova koje su napisali različiti autori, a Čanakja je možda bio jedan od tih autora.

Nitišastra, koja je zbirka aforizama, za koju se kaže da ju je Čanakja odabrao među različitim šastrama.

 Reference 

 Dodatna literatura 






 Vanjski linkovi 

 Kautilya Arthashastra Engleski prijevod R. Shamastry 1956 (revidirano izdanje sa IAST dijakritičkim oznakama i isprepletenim glosarom)
Chanakya Nitishastra: Engleski prijevod Miles Davisa.

Kategorija:Indijski filozofi
Kategorija:Polimati